Хитай ахбаратлириниң бу йәр тәврәш апитигә даир тарқитиватқан хәвәрлиридә йәнила бурунқидәк даирилириниң апәттики хәлқни қутқузуш үчүн җиддий һалда һәрбий вә кадирларни әвәткәнлики, хәлқниң һаятиниң хәвп астидин пүтүнләй қутулдурулуп, апәттики хәлқниң бир қисминиң бихәтәр җайларға кәпиләргә орунлаштурулуп хатирҗәм қилинғанлиқи тәшвиқ қилинмақта. Биз лоп наһийисидики апәт еғир болған йезиларға телефон қилған болсақму, апәттә телефон һәм ток симлири охшимиған дәриҗидә кашилиға учриған болғачқа у җайлар билән алақә уланмиди.